alexandrainst/scandi-wiki huggingface dataset:
Kristian Zahrtmann

Peder Henrik Kristian Zahrtmann, kjend som Kristian Zahrtmann, () var ein dansk målar. Han var ein del av den danske kunstnargenerasjonen seint på 1800-talet i lag med Peder Severin Krøyer og Theodor Esbern Philipsen, som braut bort frå arva etter gullalderen i dansk kunst, til fordel for naturalisme og realisme.  

Han vart særleg kjend for historiske måleri, og særleg dei som synte sterke, tragiske og segnomsuste kvinner i dansk historie. Han målte òg mange verk innan andre sjangrar, som landskap, gatebilete, menneskescenar og portrett. 

Han hadde stor innverknad på utviklinga av dansk kunst gjennom å støtte den individuelle stilen til studentane sine dei mange åra han var lærar og ved nyskapande bruk av fargar. Han var mellom anna lærar for mange norske kunstnarar.

Kjelder 
Denne artikkelen bygger på «Kristian Zahrtmann» frå ,  den 13. februar 2010. 
 oppgav desse kjeldene: 
 Dansk biografisk Leksikion
 
 

Danske målarar
Mottakarar av De Neuhausenske Præmier
Folk frå Bornholm
Vivian Zahl Olsen

Vivian Zahl Olsen () er ein norsk teiknar, grafikar og illustratør. 

Olsen er utdanna ved Statens håndverks- og kunstindustriskole. Ho har illustrert fleire skulebøker, forteljingsbøker og biletbøker, mellom anna Flode alene av Trond Viggo Torgersen og Fru Pigalopp av Bjørn Rønningen. Ho har òg teikna for mange seriar barne-TV og laga dekorasjonar og animasjonsfilmar. I fleire år stod ho for illustrasjonane i medlemsbladet til Framtiden i våre hender,  Ny livsstil.  

Zahl Olsen har motteke fleire prisar både i Noreg og utlandet, mellom anna Jacob-prisen i 1980 og Cappelenprisen i 1981.

Kjelder
Denne artikkelen bygger på «Vivian Zahl Olsen» frå ,  den 13. februar 2010.  
 

Norske illustratørar
Norske grafikarar
Norske teiknarar
Vinnarar av Cappelenprisen
Folk frå Asker
Ossip Zadkine

Ossip Zadkine () var ein kviterussisk skulptør og biletkunstnar.

Zadkine studerte i Sunderland,  London og i 1909 på École des Beaux-Arts i Paris, der han seinare busette seg og virka den største delen av livet sitt. Han gjekk ut som frivillig som båreberar i 1916-17 i den første verdskrigen og var i eksil i USA 1941-45, under den andre verdskrigen. Han var gift med kunstnaren Valerie Prax (1897 - 1981). Huset på rue d'Assas der dei budde og hadde sine atelier frå 1928 er no eit museum tileigna paret.

I Paris fekk han ei djup beundring for Rodin, men det var kubismen som gjorde det største inntrykket på han. I mange år eksperimenterte han, som Lipchitz, Laurens og Archipenko, med å omforme den nakne menneskekroppen til ein streng geometrisk komposisjon.

Døme på dei ekspressive skulpturane til Zadkine er Orfeus (Orphée 1948), Menneskeleg skog (Forêt humaine 1957) og Øydelagt by (Ville détruite, De verwoeste Stad, 1951-53). Det sistnemnte kunstverket er eit 6,5 m høgt minnesmerke i bronse over øydelegginga av sentrum i Rotterdam i tyske bomberaid i 1940.

Kjelder

Denne artikkelen bygger på «Ossip Zadkine» frå ,  den 13. februar 2010.

Bakgrunnsstoff
 Ossip Zadkine Research Center

Belarusiske bilethoggarar
Franske bilethoggarar
Jødiske bilethoggarar
Folk frå Vitebsk
Aksel Zachariassen

Aksel Zachariassen () var ein norsk politikar og journalist frå Porsgrunn. I 1921 vart han vald til formann for ungdomsforbundet til Arbeidarpartiet som på same landsmøte skifta namn til Norges Kommunistiske Ungdomsforbund. I partistriden som oppstod høyrte han til mindretalet i ungdomsforbundet som ville bryte med Komintern, og han leia komiteen som førebudde grunnlegginga av Venstrekommunistisk Ungdomsfylkning.

Azach byrja den journalistiske karrieren sin i Bratsberg-Demokraten i Skien berre 18 år gammal og i 1924 byrja han å skrive for Arbeiderbladet. I 1929 grunnla han Haldens Arbeiderblad og var redaktør fram til 1930. Han var i eitt år redaktør for Arbeidermagasinet (seinare Magasinet for alle). I 1932 vart han redaktør for Kongsvinger Arbeiderblad, ei stilling han hadde til han vart arrestert av Gestapo i 1941, og heldt fram med etter krigen til 1946, då han vart leiar av Arbeidernes Pressekontor. Mellom 1950 og 1962 var Zachariassen sjefssekretær i Arbeidernes Opplysningsforbund. Han har òg skrive fleire bøker om historia til arbeidarrørsla i Noreg og boka På talerstolen (gjeve ut på ny i 2006).

Kjelder

Denne artikkelen bygger på «Aksel Zachariassen» frå ,  den 13. februar 2010.  
 

Arbeidarpartipolitikarar
Norske journalistar
Norske redaktørar
Norske historikarar
Norske konsentrasjonsleirfangar under andre verdskrigen
Folk frå Porsgrunn
William Houlder Zachariasen

Fredrik William Houlder Zachariasen () var ein norsk-amerikansk fysikar som frå 1930 hadde virket sitt ved University of Chicago. Han er mest kjend for røntgenundersøkingane han gjorde av krystallar, og i 1945 gav han ut boka Theory of X-ray Diffraction in Crystals. 

Han studerte i Oslo og fekk doktorgraden i 1928. Han studerte så i Manchester i Storbritannia med Sir Lawrence Bragg, før han kom til Chicago i 1930. Han leia det fysiske instituttet ved University of Chicago frå 1945 til 1950, og igjen frå 1956 til 1959. Han vart òg etter kvart professor. Under den andre verdskrigen deltok han i Manhattanprosjektet, som utvikla atombomba.

Kjelder

Norske fysikarar
Norsk-amerikanarar
USA-amerikanske fysikarar
Folk frå Bamble
Sakkeus

Sakkeus er ein person frå Nytestamentet, nemnd i kapittel 19 av Lukasevangeliet. Her blir det fortald at han var ein rik overtollar og skatteoppkrevjar (publicanus) i Jeriko.

Soger om Sakkeus 
Då Jesus vitja Jeriko, klatra den kortvaksne Sakkeus opp i eit morbærtre for å sjå han. Då Jesus kom til treet der Sakkeus sat, bad han han om å koma ned. Trass i at tollaren var rekna som ein syndig overløpar til romarane vitja Jesus heimen hans. Sakkeus stod fram og sa at han gav store gåver til fattige, og Jesus erklærte han også som eit av Abrahams barn. Eit stort, firkanta tårn i Jeriko er i dag kjend som huset åt Sakkeus.

Ifølge Clement av Alexandria si Stromata fekk Sakkeus namnet Matthias av apostlane og tok plassen etter Judas Iskariot etter Kristi himmelfart. Han skal ha følgd apostelen Peter, og blitt utnemnd til biskop av Cæsarea i Palestina. I Salomon av Bosra si «Boka om Bia» blir det fortald at Sakkeus blei drepen i Hauran.

I austkyrkja er Sakkeus rekna som ein av dei tidlege apostlane, og har festdag den 20. april. I katolsk tradisjon har han minnedag den 23. august.

Seinare tradisjonar 
Mellomaldersoger identifiserte Sakkeus som St. Amadour og hevda han var grunnleggjaren av klosteret Rocamadour.

I norsk folketradisjon var Zakæus sin dag 23. august den siste av hundedagane. Nokre stader heitte det av regn denne dagen ville fortsetja i fire veker.

Kjelder 
 Den hellige Sakkeus av Caesarea (1. årh) ved katolsk.no
 Lukas 19 ved bibel.no
 Zakæus i Caplex
 Delar av denne artikkelen bygger på «Sakkeus» frå , og «Zacchaeus» frå  den 13. februar 2010. 
  oppgav desse kjeldene: Illustrert Norsk Bibelleksikon''''
 

Personar i det nye testamentet
Rottweiler

Rottweiler er ein tysk hunderase kalla opp etter byen Rottweil i den tyske delstaten Baden-Württemberg. Han er ein mellomstor, kompakt molosserhund med hovudsakleg svart pels og brune teikningar.

Opphavleg var hundane kjent som Rottweil Metzgerhund, Rottweil-slaktarhundar. Dei skal ha blitt brukt til å driva slaktedyr til marknaden, trekka hundekjerrer med kjøt og ha verna omreisande slaktarar og pengane deira. På 1900-talet blei dei tekne i bruk som politihundar, og dei har sidan blitt brukshundar på ei rekkje felt. Han er også utbreidd som familiehund.

Kjelder
Denne artikkelen bygger på «Rottweiler» frå , og «Rottweiler» frå  den 28. mai 2010.  
 

Molosserhundar
Hunderasar
Gjetarhundar
Vakthundar
Kveghundar
Anastasija Kuzmina

Anastasija Vladimirovna Kuzmina () er ein slovakisk (tidlegare russisk) skiskyttar. 

Kuzmina byrja med skiskyting i 1999 og hadde sju medaljar frå junior-VM, då ho byrja i verdscupen. Frå og med sesongen 2008/09 har Kuzmina konkurrert for Slovakia. Kuzmina vann sølv under verdsmeisterskapet i skiskyting 2009 i fellesstarten, berre slått av russiske Olga Zajtseva . Under dei vinterleikane i Vancouver i 2010 vann ho gullmedalje på 7.5 km sprint. Dette var den første vinter-olympiske gullmedalje til Slovakia nokonsinne.

Referansar

Bakgrunnsstoff 
 Profil hjå biathlonworld.com
 Statistikk hjå biathlonresults.com

Russiske skiskyttarar
Slovakiske skiskyttarar
Verdsmeistrar i skiskyting
Olympiske meistrar for Slovakia
Olympiske sølvmedaljevinnarar for Slovakia 
Medaljevinnarar under vinter-OL 2010
Slovakiske deltakarar under vinter-OL 2010
Skiskyttarar under vinter-OL 2010
Medaljevinnarar under vinter-OL 2014
Slovakiske deltakarar under vinter-OL 2014
Skiskyttarar under vinter-OL 2014
Medaljevinnarar under vinter-OL 2018
Slovakiske deltakarar under vinter-OL 2018
Skiskyttarar under vinter-OL 2018
Jegor Gajdar

Jegor Gajdar ()) var ein russisk økonom og politikar fødd i Moskva. Gajdar var fungerande statsminister i Russland frå 15. juni 1992 til 14. desember 1992.

Kjelder 

Folk frå Moskva
Russiske politikarar
Russiske statsministrar
Døde av ødem
Noregs KFUK-KFUM

Noregs KFUK-KFUM er ein kristen barne- og ungdomsorganisasjon med 17 000 medlemmer fordelt på over 650 forskjellige grupper over heile landet. Organisasjonen har over 5 000 barnemedlemmer, over 7 000 ungdomsmedlemmer og nærare 5 000 unge vaksne og vaksne medlemmer. 

KFUK står for Kristelig Forening for Unge Kvinner og KFUM står for Kristelig Forening for Unge Menn. Den likesida trekanten i logoen symboliserer ånd, sjel og kropp, og tyder at KFUK-KFUM tar heile mennesket på alvor. 

Noregs KFUK-KFUM utgjer saman med Noregs KFUK-KFUM-speidarar KFUK-KFUM-rørsla i Noreg, som har vel 30 000 medlemmer. Dei to organisasjonane har felles ideologi, men kvart sitt landsstyre og kvar sin generalsekretær. 

KFUK-KFUM Global driv KFUK-KFUM-rørsla i Noreg sitt internasjonale arbeid.
Noregs KFUK-KFUM er knytt til to store internasjonale organisasjonar, YMCA (Young Mens Christian Association) og YWCA (Young Womens Christian Association). Organisasjonane finst i over 120 land og har 50 millionar medlemmer. Trekantlogoen vert nytta overalt. I Noreg er KFUK og KFUM éin organisasjon, men på verdsbasis er det delt inn i to organisasjonar: YMCA og YWCA.

Noregs KFUK-KFUM vart stifta i 1880 under namnet De Norske Ynglingeforeningers Fællesforbund. Namnet vart endra til Norges Kristelige Ungdomsforbund i 1898, og til Noregs KFUK-KFUM i 198]. 

Den første Ynglingeforeninga i Noreg (for menn) vart stifta i 1868, medan den første KFUK-foreninga kom i 1887. Fellesforbundet opna for medlemskap for KFUK-foreningar i 1892.

Skipingar i 1880
Ungdomsorganisasjonar
Norske religionsorganisasjonar
Norske organisasjonar
YWCA

YWCA (opphavleg Young Women's Christian Association) er ein internasjonal organisasjon grunnlagd i Storbritannia i 1855. Han består av nasjonale foreningar, som har varierande mål og metodar. Paraplyorganisasjonen for dei nasjonale foreningane er World YWCA, som er basert i Genève.

YWCA er i Noreg representert gjennom Noregs KFUK-KFUM og Noregs KFUK-KFUM-speidarar.

Bakgrunnsstoff
World YWCA

Kjelder
Denne artikkelen bygger på «YWCA» frå ,  den 14. februar 2010.  
 

Internasjonale organisasjonar
Skipingar i 1855
Jean-Pierre Yvaral

Jean-Pierre Vasarely (), kunstnarnamn Yvaral, var ein fransk kunstnar innan op-art og kinetisk kunst frå 1954 og framover. Han var son av Victor Vasarely.

Yvaral studerte grafisk kunst og publisitet ved École des Arts Appliqués mellom 1950 og 1953. I 1960 grunnla Yvaral Groupe de Recherche d'Art Visuel (GRAV) i lag med Julio Le Parc, François Morellet, Francisco Sobrino, Horacio Garcia Rossi og Joel Stein, og prøvde å utvikle eit samanhengande abstrakt visuelt språk som bestod av enkle geometriske element.

I 1975 fann han opp uttrykket numerisk kunst for å skildre kunst samansett (eller programmert) etter numeriske reglar eller algoritmar. Frå den tid nytta han datamaskinar til å digitalt prosessere og manipulere bilete, sjølv om det endelege resultatet alltid var handmala. Han nytta denne teknikken til å produsere fleire portrett der han nytta eit lett gjenkjenneleg motiv, som andletet til Marilyn Monroe, og så bearbeide dei slik at dei vart abstrakte komposisjonar, samstundes som det opphavlege bilete av gjenkjenneleg.

Kjelder 

Denne artikkelen bygger på «Jean-Pierre Yvaral» frå ,  den 14. februar 2010. 
 oppgav desse kjeldene: 
Oversyn
Biografi
Biography på tate.org 
Holzhey, Magdalena, Vasarely (Taschen 2005) ISBN 3-8228-3908-6

Bakgrunnsstoff
Offisiell nettstad  (fransk)
Bilete ved robertsandelson.com

Samtidskunstnarar
Franske målarar
Moderne målarar
Armin Zöggeler

Armin Zöggeler () er ein italiensk akar som har to olympiske gull frå Salt Lake City i 2002 og Torino i 2006. Han har og ein bronse frå Lillehammer 1994 og sølv frå Nagano 1998. Zöggeler er dessutan fem gongar verdsmeister i aking.

Italienske akarar
Verdsmeistrar i aking
Olympiske meistrar for Italia
Olympiske sølvmedaljevinnarar for Italia
Olympiske bronsemedaljevinnarar for Italia
Medaljevinnarar under vinter-OL 1994
Italienske deltakarar under vinter-OL 1994
Akarar under vinter-OL 1994
Medaljevinnarar under vinter-OL 1998
Italienske deltakarar under vinter-OL 1998
Akarar under vinter-OL 1998
Medaljevinnarar under vinter-OL 2002
Italienske deltakarar under vinter-OL 2002
Akarar under vinter-OL 2002
Medaljevinnarar under vinter-OL 2006
Italienske deltakarar under vinter-OL 2006
Akarar under vinter-OL 2006
Medaljevinnarar under vinter-OL 2010
Italienske deltakarar under vinter-OL 2010
Akarar under vinter-OL 2010
Medaljevinnarar under vinter-OL 2014
Italienske deltakarar under vinter-OL 2014
Akarar under vinter-OL 2014
Lee Jung-su

Lee Jung-Su () er ein sørkoreansk skøyteløpar som konkurrerer i kortbaneløp under dei olympiske vinterleikane 2010 i Vancouver.
Han vann olympisk gull på distansen 1500 meter.

Referansar

Bakgrunnsstoff 
 

Sørkoreanske kortbaneløparar
Verdsmeistrar i kortbaneløp
Olympiske meistrar for Sør-Korea
Olympiske sølvmedaljevinnarar for Sør-Korea
Medaljevinnarar under vinter-OL 2010
Sørkoreanske deltakarar under vinter-OL 2010
Kortbaneløparar på skeiser under vinter-OL 2010
Folk frå Seoul
Lingvistisk produktivitet

Produktivitet er ein eigenskap ved språklege ovringar, og fortel om dei kan opptre i nye samanhengar. Med språklege ovringar meiner vi mellom anna morfem, bøyingsmønster, ord og grammatiske konstruksjonar. Det finst ulike gradar av produktivitet.

Døme frå morfologien
Ein gong på 1900-talet, truleg i siste helvta, lånte vi verbet digge 'like, nye' frå verbet dig 'setje pris på, like' i nordamerikansk engelsk slang – truleg gjennom svensk, skriv Nynorskordboka. Det heiter til dømes å digge rock. Då digge blei lånt, laut det bøyast i samsvar med eitt eller anna norsk bøyingsmønster. Her er dei tre mest sannsynlege mønstera det kunne følgje, oppgjevne med infinitiv, presens, preteritum og perfektum partisipp:

Som kjent følgjer digge bøyingsmønster A, og dette er ein indikasjon på at dette mønsteret er meir produktivt enn dei to andre bøyingsmønstera.
Her er tre vanlege indikasjonar på produktivitet for bøyingsklassar:

 Dersom lånord i større grad følgjer bøyingsklasse X enn bøyingsklasse Y, er X meir produktiv enn Y.
 Dersom ord i større grad skifter medlemskap frå bøyingsklasse Y til X enn omvendt, er X meir produktiv enn Y.
 Dersom born heller bøyer eit ord i samsvar med bøyingsklasse X enn med bøyingsklasse Y, er X meir produktiv enn Y.

Eit døme på indikasjon 2 har vi ved verbet drøfte. Nynorskordboka oppgjev at dette verbet kan bøyast i samsvar med både bøyingsmønster A og bøyingsmønster B:

I Norsk Ordbog oppgjev Ivar Aasen berre bøyingsmønster B for dryfta, og dette er den eldste bøyinga av dette verbet. Fleire verb som opphavleg blei bøygde etter bøyingsklasse B, har gått over i til bøyingsklasse A i mange dialektar, og dette er ein indikasjon på at bøyingsmønster A er meir produktivt enn bøyingsmønster B.

Lingvistisk morfologi
RS «Langesund»

RS 2 «Langesund» var den første redningsskøyta som vart sett i drift av Redningsselskapet. Ho vart tinga av Langesund Kreds til Skibbrudnes Redning hjå Thor Jensen ved Porsgrund Baadbyggeri. Utgangspunktet for bygginga var Colin Archer sine losskøyteteikningar. «Langesund» vart bygd noko lenger. Ho var rigga med ei mast, slik det var vanleg på losskøytene. Ho vart sjøsett 31. januar 1893. Kretsen stod for ein del av finansieringa. Resten bidrog Redningsselsapet med. Skøyta var stasjonert i Langesund.

I 1913 vart ho seld til Norges Sjøkartverk for 2500 kr. Ho var i privat eige 1937 - 45. Då vart ho forlengd og ombygd til fiskefartøy. Ho fekk innsett motor. Namnet vart endra til MS «Flinken». Frå 1975 til 1989 låg ho i opplag utan vedlikehald. Eit privat partsreiarlag overtok skøyta. Ho vart gjenoppbygd ved Djupevåg Båtbyggeri i Hardanger.

I 2008 overtok eit nytt sameige der Bamble kommune og lokale verksemder er dei største eigarane. Eit av dei viktigaste føremåla deira er at skøyta skal "Være til bruk for eierne i undervisningsøyemed for å øke kunnskapen om kystkultur, båtbyggertradisjoner og sjømannskap". Langesundsfjorden Kystlag har ansvar for drift og vedlikehald.

Mannskapet på «Langesund» fekk Emile Robins belønning for sesongen 1904-1905, og for 1916.

Kjelder 
 Bjørn Fossen: Hundre år med redningsskøyta. Grøndahl og Dreyers Forlag 1994
 Litt om de seilende redningsskøyter i Langesund 
 Langesundsfjorden Kystlag

Fotnotar 

Langesund
Skip frå 1893
Bulldogg

Bulldogg (frå eng. bulldog, 'oksehund') er ei gruppe hunderasar med opphav i hundar brukte til oksekampar i England. Dei er kjenneteikna av breitt hovud, flattrykt snute og underbitt. Den noverande engelske bulldoggen, som er rekna som eit engelsk nasjonalsymbol, har særs stort hovud og korte bein. Andre typar har mindre overdrivne kroppsdelar.

Opphav
Frå mellomalderen til midten av 1800-talet var kamp mellom okse og hund utbreidd som underhaldning. Oksehundane ein brukte til desse var lettbeinte, kraftige og kamplystne. Dei kan ha stamma frå doggar innførte av ulike folkeslag som spreidde seg gjennom Europa. Ei romersk skildring omtalar britiske kamphundar som «breimunna», noko også bulldoggar er.

Moderne bulldoggar
Grusame dyresportar som oksekampar blei forbodne i England og Wales i 1835, og ein trengde ikkje lenger oksehundane. Fleire typar døydde ut. Bulldoggar overlevde likevel i USA, der dei blei brukte som gardshundar, og i England, der dei blei avla fram til godslege, stuttvaksne familiehundar. Andre avleidde rasar, som ikkje blir rekna som bulldoggar, er boxer, bullterrier, pitbullterrier og fleire andre.

I nyare tid er det også blitt avla fram minatyrutgåver av hundane, som fransk bulldogg, og ein har gjort fleire forsøk på å gjenskapa den opphavlege langbeinte engelske bulldoggen.
Engelsk bulldogg har lenge vore eit symbol for England, godt hjelpt av at den typifiserte engelskmannen blir kalla John Bull.

Galleri

Kjelder

Denne artikkelen bygger på «Bulldogger» frå , og «Bulldog breeds» frå  den 5. mai 2010.  
 

Hunderasar
Kamphundar
Vakthundar
Britiske husdyr

cs:Buldok
fr:Bulldog (homonymie)
he:בולדוג
hu:Buldog (egyértelműsítő lap)
sv:Bulldogg
tr:Buldok (anlam ayrımı)
Eilean Bàn

Eilean Bàn (skotsk-gælisk for «Kviteøya») er ei 2,4 hektar stor øy utanfor kysten av Skottland, mellom Kyle of Lochalsh og Isle of Skye i Highland.

Eilean Bàn er eigd av dei skotske styresmaktene, men sidan 1998 har ho vorte styrt av Eilean Ban Trust som eit naturreservat.

Fyret på øya vart bygd av David og Thomas Stevenson og ei av pilarane til Skye Bridge står på øya. Brua kryssar Loch Alsh frå fastlandet til Skye.

Kjelder

Denne artikkelen bygger på «Eilean Bàn» frå ,  den 14. februar 2010. 
 oppgav desse kjeldene:

Øyar i Indre Hebridane
Eilean Chathastail

Eilean Chathastail (tyder «Borgøya») er ei av Small Isles i Indre Hebridane i Skottland. Ho er om lag 1 km lang og ligg berre 100 meter søraust for øya Eigg.  Eilean Chathastail gjer at Galmisdale, den einaste hamna på Eigg, ligg i le.

Eigg fyr vart bygd på øya i 1906 av brørne David A. og Charles Alexander Stevenson.

Kjelder
Denne artikkelen bygger på «Eilean Chathastail» frå ,  den 14. februar 2010.  
 

Øyar i Indre Hebridane
Eilean Donan

Eilean Donan er ei lita øy i Loch Duich vest i Highland i Skottland. Ho er landfast via ei gangbru og ligg om lag ein kilometer frå landsbyen Dornie. Eilean Donan (som tyder «øya til Donnán») er kalla opp etter Donnán av Eigg, ein keltisk helgen frå mellomalderen. Øya er dominert av eit pittoersk slott.

Eilean Donan slott 

Det opphavlege slottet vart bygd tidleg på 1200-talet som forsvar mot vikingar. Seint på 1200-talet hadde det vorte ein skanse for Mackenzie-klanen frå Kintail (seinare jarlane av Seaforth). I 1511 tok Macrae-klanen, som verna Mackenzie-klanen, over som konstablar i slottet. 

I 1539 døydde Iain Dubh Matheson, høvding i Matheson-klanen, medan han forsvarte slottet på Eilean Donan mot MacDonald-klanene frå Sleat på vegner av Macrae-klanen og Mackenzie-klanen. 
 
I april 1719 vart slottet okkupert av spanske troppar som prøvde å få i gang eit nytt jakobittaropprør. Slottet vart gjenerobra og så øydelagd av tre fregattar frå Royal Navy 10–13. mai 1719. Den spanske styrken vart slått ein månad seinare i slaget ved Glen Shiel.

Borga vart restaurert mellom 1919 og 1932 av oberstløytnant John MacRae-Gilstrap. Samstundes vart det bygd ei gangbru over til øya. I 1983 vart The Conchra Charitable Trust oppretta av Macrae-familien for å ta vare på slottet. Slottet har ei av berre to venstrehendte spiraltrapper i eit slott i heile Storbritannia. Dette kom av at den regjerande kongen på tida då trappa vart bygd bar sverdet i venstrehanda.

Media og kunst 

Slottet er eit av dei mest fotograferte monumenta i Skottland og ein populær stad for bryllaup og filmopptak. Av filmar som har opptak frå slottet finn ein mellom anna The Private Life of Sherlock Holmes (1970), Highlander (1985), Mio in the Land of Faraway (1987), Loch Ness (1996), Kuch Kuch Hota Hai (1998),  The World Is Not Enough (1999), Kandukondain Kandukondain (2000), Elizabeth: The Golden Age (2007), Made of Honor (2007) og BBC sin miniserie Oliver's Travels. 

Slottet er òg på bilete på omslaget til Secret Garden-albumet Dreamcatcher (2000).

Galleri

Bakgrunnsstoff 
 Eilean Donan Castle - offisiell side
 Webkamera frå Eilean Donan Castle

Kjelder 
 Denne artikkelen bygger på «Eilean Donan» frå ,  den 14. februar 2010. 
  oppgav desse kjeldene:
 Miket og Roberts, The Mediaeval Castles of Skye og Lochalsh (2. utg., Birlinn Ltd, 2007)

Slott i Skottland
Øyar i Indre Hebridane
Eilean Dubh Mòr

Eilean Dubh Mòr (skotsk-gælisk for «Store svarte øy») er ei busetnadslaus øy i Indre Hebridane i Skottland. Ho ligg ved innløpet til Firth of Lorn, mellom øyane Lunga og Garbh Eileach.

Kjelder
Denne artikkelen bygger på «Eilean Dubh Mòr» frå ,  den 14. februar 2010.  
 

Øyar i Indre Hebridane
Eilean Mhic Chrion

Eilean Mhic Chrion er ei tidvassøy ved innløpet til Ardfern i Loch Craignish i Skottland.

Kjelder
Denne artikkelen bygger på «Eilean Mhic Chrion» frå ,  den 14. februar 2010.  
 

Øyar i Indre Hebridane
Geografi i Argyll and Bute
Tidvassøyar i Skottland
Eilean Mhic Coinnich

Eilean Mhic Coinnich er ei lita busetnadslaus øy utanfor sørsida av Rinns of Islay-halvøya på øya Islay i Indre Hebridane i Skottland.

Kjelder
Denne artikkelen bygger på «Eilean Mhic Coinnich» frå ,  den 14. februar 2010.  
 

Øyar i Indre Hebridane
Eilean Mòr i Crowlin Islands

Eilean Mòr er den største øya i Crowlin Islands i Inner Sound utanfor Isle of Skye i Skottland.

Eilean Mòr ligg ved innløpet til Loch Carron, utanfor sørsida av Applecross i Wester Ross. 

Utgravingar på Eilean Mòr syner spor etter menneske frå mellomsteinalderen for 8000 år sidan. Ruinar av hytter ligg nordaust på øya, nær Camas na h-Annait (Skotsk-gælisk for «Kyrkjebukta»). Midt på 1800-talet vart busetjarane på øya tvangsflytta frå Applecross for å gjere plass til sauebeite. Fleire familiar ville ikkje flytte frå Skottland og slo seg ned på Eilean Mòr for å leve av fiske og jordbruk. Sidan kring 1920 har øya vore utan busetnad.

Kjelder
Denne artikkelen bygger på «Eilean Mòr, Crowlin Islands» frå ,  den 14. februar 2010. 
 oppgav desse kjeldene:

Øyar i Indre Hebridane